open-index/open-wikipedia-markdown huggingface dataset:
Μητροπολίτης πρώην Βελγίου Παντελεήμων

Ο **Μητροπολίτης Παντελεήμων** (κατά κόσμον *Νικόλαος Κοντογιάννης*, Χίος, 7 Φεβρουαρίου 1935 - Χίος, 24 Ιανουαρίου 2023) ήταν Μητροπολίτης Βελγίου και Έξαρχος Κάτω Χωρών και Λουξεμβούργου, υπό την δικαιοδοσία του Οικουμενικού Πατριαρχείου Κωνσταντινουπόλεως.

Γεννήθηκε στη Χίο το 1935. Ήταν πτυχιούχος της Θεολογικής Σχολής της Χάλκης στην Κωνσταντινούπολη. Το 1954 χειροτονήθηκε διάκονος και το 1957 πρεσβύτερος. Υπηρέτησε στην Ιερά Μητρόπολη Βελγίου από την ίδρυσή της, το 1969, ως εφημέριος, Αρχιερατικός Επίτροπος και πρωτοσύγγελος. Το 1974 εξελέγη βοηθός Επίσκοπος, με τον τίτλο της πάλαι ποτέ διαλαμψάσης Επισκοπής Απολλωνιάδος.

Στις 22 Δεκεμβρίου 1982 εξελέγη ομόφωνα από την Ιερά Σύνοδο του Οικουμενικού Πατριαρχείου Μητροπολίτης Βελγίου και Έξαρχος Κάτω Χωρών και Λουξεμβούργου. Με πρότασή του προς το Πατριαρχείο ιδρύθηκε το Γραφείο της Ορθοδόξου Εκκλησίας στην Ευρωπαϊκή Ένωση.

Στις 26 Νοεμβρίου 2013, ο Μητροπολίτης Παντελεήμων παραιτήθηκε από τη θέση του και από τότε διέμενε στην ιδιαίτερη πατρίδα του. Είχε τιμηθεί με το παράσημο του Αγίου Ισιδώρου του εν Χίω από τον Μητροπολίτη Χίου, Ψαρών και Οινουσσών Μάρκο..

Έφυγε από τη ζωή στις 24 Ιανουαρίου 2023, μετά από νοσηλεία σε ιδιωτική Κλινική της Χίου. Η κηδεία του τελέστηκε στις 27 Ιανουαρίου 2023, στον Ιερό Ναό Ευαγγελιστρίας Χίου, από τον Μητροπολίτη Χίου Μάρκο και τον Επίσκοπο Απολλωνιάδος Ιωακείμ, ενώ ο Μητροπολίτης Βελγίου Αθηναγόρας εκπροσώπησε τον Πατριάρχη Βαρθολομαίο. Η ταφή πραγματοποιήθηκε στο Κοιμητήριο Αγίου Γεωργίου Βασιλεωνοίκου Χίου.

## Παραπομπές


## Εξωτερικοί σύνδεσμοι
* Ιερά Μητρόπολη Βελγίου, επίσημο site 

Παντελεήμων
Κατηγορία:Επίσκοποι του 20ού αιώνα
Κατηγορία:Επίσκοποι του 21ου αιώνα
Αριστοναύτες

Οι **Αριστοναύτες** *( Ἀριστοναῦται )* ήταν αρχαία πολίχνη της Αχαΐας και επίνειο (λιμάνι) της πόλης-κράτους της Πελλήνης. Σήμερα η περιοχή διοικητικά ανήκει στον Νομό Κορινθίας.

Το όνομα της προέρχεται από τους Αργοναύτες οι οποίοι έκαναν στάση στο λιμάνι κατά την διάρκεια της Αργοναυτικής εκστρατείας. Απείχε 120 στάδια από την Υπερησία και 60 στάδια από την *Πελλήνη*.

Η θέση της αρχαίας πόλης πιστεύεται ότι βρίσκεται στο σημερινό Ξυλόκαστρο, όπου έχουν βρεθεί ανασκαφικά ευρήματα.

## Αναφορές & Σημειώσεις


## Βιβλιογραφία - Πηγές

* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001

Κατηγορία:Πόλεις της αρχαίας Αχαΐας
Κατηγορία:Αρχαιολογικοί τόποι στην Κορινθία
Κατηγορία:Τρωικός Πόλεμος
Κατηγορία:Πελλήνη
Σακκάρα

thumb|Γεωγραφικός χάρτης της Σακκάρα
[thumb|[Μαστάμπας του Φαραώ Ζοζέρ.]]
thumb|Πλάγια άποψη.
thumb|Η κλιμακωτή πυραμίδα της Σακκάρα.
Η **Σακκάρα** ή **Σακάρα** (αραβικά: سقارة *Saqqāra*) είναι νεκρόπολη της αρχαίας Αιγύπτου στην αριστερή όχθη του Νείλου. Επεκτείνεται περίπου 20 χλμ νότια του Κάιρου.

Το ύψος της είναι 60 μέτρα και το βάρος της έχει υπολογιστεί στους 850.000 τόνους. Αρχιτέκτονάς της θεωρείται ο Ιμχοτέπ (Ιμούθης). 
## Ιστορική αναδρομή
Η Σακκάρα αναφέρεται ως τόπος ενταφιασμού από την αρχαιότητα, ακόμα και από την αρχαϊκή περίοδο της Πρώτης Δυναστείας.
Η περιοχή είναι ιδιαίτερα γνωστή για την κλιμακωτή πυραμίδα του Φαραώ Ζοζέρ που χρονολογείται από την Τρίτη Δυναστεία γύρω στα 2.650 π.Χ.

Διάφοροι Φαραώ της Πέμπτης και Έκτης δυναστείας έχτισαν τις πυραμίδες τους σ΄αυτή την περιοχή. Ακόμα και ανώτεροι ιερείς είχαν ταφεί εδώ, αφού η Σακκάρα ήταν νεκρόπολη της ανακτορικής πόλης Μέμφις. Οι τάφοι της πρώτης μεταβατικής περιόδου που ακολούθησε —αν και μικροί— αποτελούν αποδεικτικά στοιχεία της αδιάκοπης παράδοσης του παλαιού βασιλείου.

Την εποχή του μέσου βασιλείου οι τάφοι γίνονταν στον περίγυρο της πυραμίδας του Τέτι του τρίτου καθώς και στα νότια της Σακκάρα, όπου βρίσκονται και ορισμένοι τάφοι της εποχής της δέκατης τρίτης Δυναστείας.

Την εποχή του νέου βασιλείου η νεκρόπολη της Σακκάρας γνώρισε εκ νέου μεγάλη ανάπτυξη. Οι τάφοι αυτής της εποχής είναι μικρά ομοιώματα ναών και ανακτόρων.

## Αρχιτεκτονική
Σχεδόν όλες οι αιγυπτιακές μορφές βρίσκονται στη Σακκάρα. Εκτός της κλιμακωτής πυραμίδας, Μαστάμπας, διάφορες άλλες πυραμίδες της πέμπτης και έκτης Δυναστείας βρίσκονται εκεί.

## Νέες ανακαλύψεις
Τον Μάρτιο του 2005, αρχαιολόγοι ανακάλυψαν μια μούμια περίπου 2.300 ετών. 

## Παραπομπές


## Πηγές
* Jean Philippe Lauer, *Die Königsgräber von Memphis. Grabungen in Sakkara.* Gustav Lübbe Verlag, Bergisch Gladbach 1988, ISBN 3-7857-0528-X

## Εξωτερικοί σύνδεσμοι
* 
* Die Mastaba des Akhethetep - FlashPlayer-Video mit "ambient sound" und gesprochenem Text vom frz. Ministère de la culture et de la communication
* „Tod in Sakkara“, ZDF / BBC, online-Spiel „Im Auftrag eines alten Professors reist Journalist Charles Fox nach Ägypten, um dessen verschollene Enkelin, eine Archäologin, die nach einem Grab forscht, zu suchen.“
* Eintrag in der Welterbeliste der UNESCO (englisch) (französisch)

Κατηγορία:Αρχαιολογικοί τόποι στην Αίγυπτο
Δαβίδ του Ντονατέλλο

Το χάλκινο άγαλμα του **[[Δαβίδ]]** που δημιούργησε ο Ντονατέλλο γύρω στα 1440, είναι γνωστό ως το πρώτο χάλκινο άγαλμα της Αναγέννησης στο οποίο η μορφή δεν υποστηριζόταν, καθώς και το πρώτο όρθιο γυμνό μετά την αρχαιότητα. Προκάλεσε αίσθηση όταν πρωτοπαρουσιάστηκε στο κοινό, καθώς παρουσίαζε έναν γυμνό νέο άντρα. Η σύνθεση απεικονίζει το νεαρό Δαβίδ, που χαμογελά αινιγματικά και πατά το κεφάλι του γίγαντα Γολιάθ, που μόλις έχει σκοτώσει. Ο νέος είναι γυμνός, εκτός από ένα κράνος με φύλλα δάφνης και μπότες, και κρατά το τεράστιο σπαθί του Γολιάθ.

Η ακριβής ημερομηνία δημιουργίας είναι άγνωστη και αντικείμενο διαφωνιών, και οι εκτιμήσεις ποικίλλουν ανάμεσα στα 1430 και -πιο συχνά- τα 1440. Ο Ντονατέλλο είχε φιλοτεχνήσει κι άλλο ένα άγαλμα του Δαβίδ στα 1409, όμως αυτό απεικόνιζε έναν καλοντυμένο βασιλιά που κρατούσε τη σφεντόνα του, έχοντας μόλις σκοτώσει τον Γολιάθ, το κεφάλι του οποίου κειτόταν στα πόδια του. Η εύθραστη και θηλυπρεπής μορφή του Δαβίδ στη νεότερη δημιουργία, που έρχεται σε ισχυρή αντίθεση με το μεγάλο σπαθί που κρατά, δείχνει ότι ο Δαβίδ δεν νίκησε το Γολιάθ με τη φυσική του δύναμη, αλλά με τη θέληση του θεού. Η γύμνια του ενισχύει την ιδέα της παρουσίας του θεού, καθώς έρχεται σε αντίθεση με την αρματωσιά του γίγαντα. Το γεγονός ότι ο Δαβίδ στέκεται με την πλάτη στο Γολιάθ, δείχνει ότι ο δεύτερος δεν αποτέλεσε απειλή.

Το άγαλμα ανήκε αρχικά στον Κόζιμο των Μεδίκων, και τοποθετήθηκε στην αυλή του Παλάτσο ντι Μέντιτσι στη Φλωρεντία. Μετά την έξωση του Πιέρο Λορέντζο των Μεδίκων κατασχέθηκε και τοποθετήθηκε στην αυλή του Παλάτσο ντέλλα Σινιορία. Σήμερα βρίσκεται στο μουσείο-παλάτι του Μπαρτζέλο, στη Φλωρεντία. Ένα γύψινο αντίγραφο, από το οποίο λείπει το σπαθί καθώς έχει σπάσει, βρίσκεται στο Μουσείο Βικτωρίας και Αλβέρτου στο Λονδίνο.

Πρόσφατα αμφισβητήθηκε η απόδοση του θέματος του έργου στη μάχη μεταξύ Δαβίδ και Γολιάθ, και υποστηρίχθηκε ότι ίσως αφορά την αρχαία μυθολογία, με το κράνος του ήρωα να παραπέμπει στον αρχαίο θεό Ερμή, κι έτσι μερικές φορές το άγαλμα αναφέρεται σαν *Δαβίδ-Ερμής*. Αν η μορφή όντως αντιπροσωπεύει τον μυθικό θεό Ερμή, ο νικημένος γίγαντας πρέπει να είναι ο Άργος Πανόπτης.

## Παραπομπές


## Δείτε επίσης
* Δαβίδ
* Δαβίδ του Μιχαήλ Άγγελου

## Εξωτερικοί σύνδεσμοι

* Εικόνες του πρωτότυπου

Κατηγορία:Γλυπτά του Ντονατέλλο
Κατηγορία:Έργα αναγεννησιακής γλυπτικής
Κατηγορία:Ιταλικά γλυπτά
Διεθνές Λογιστικό Πρότυπο 28

Το **Διεθνές Λογιστικό Πρότυπο 28** (ΔΛΠ 28) αναφέρεται στις "Επενδύσεις σε Συγγενείς Επιχειρήσεις". Συγγενής εταιρία Θ μιας μητρικής εταιρίας Μ υφίσταται όταν η μητρική Μ ασκεί σημαντική επιρροή στις αποφάσεις της Θ, δηλαδή κατέχει τουλάχιστον το 20% των δικαιωμάτων ψήφου στη Γενική Συνέλευση των μετόχων..

Σύμφωνα με το ΔΛΠ 28 ενδείκνυται για τη λογιστική παρακολούθηση των επενδύσεων σε συγγενείς επιχειρήσεις η Μέθοδος της Καθαρής Θέσης.

## Παραπομπές


Κατηγορία:Διεθνή Πρότυπα Χρηματοοικονομικής Αναφοράς
Διεθνές Λογιστικό Πρότυπο 27

Το **Διεθνές Λογιστικό Πρότυπο 27** (ΔΛΠ 27) αναφέρεται στις  "Ενοποιημένες και Ατομικές Οικονομικές Καταστάσεις". Αφορά τις επενδύσεις σε θυγατρικές επιχειρήσεις, σύμφωνα με το οποίο η επενδύτρια εταιρία τεκμαίρεται ότι ελέγχει τις αποφάσεις της θυγατρικής. Τεκμήριο ελέγχου αποτελεί καταρχήν η κατοχή της πλειοψηφίας των δικαιωμάτων ψήφου στη Γενική Συνέλευση, αλλά μπορεί και να τεκμαίρεται και από άλλα γεγονότα που αποδεικνύουν τη "χειραγώγηση" των αποφάσεων της δεύτερης εταιρίας (τεκμαιρόμενης ως θυγατρικής). Σύμφωνα με το πρότυπο γίνεται μια κατηγοριοποίηση των επενδύσεων σε μετοχές.

Μια εταιρία Μ καθίσταται μητρική μιας άλλης θυγατρικής εταιρίας Θ όταν κατέχει τουλάχιστον το 50% των δικαιωμάτων ψήφου στη Γενική Συνέλευση των μετόχων, είτε έμμεσα, είτε άμεσα. Έμμεσα δε, δύναται να κατέχει την πλειοψηφία της Θ είτε μέσω ποσοστού ελέγχου αυτής, είτε μέσω συμφωνιών με τρίτους επενδυτές. .

Για τη λογιστική παρακολούθηση των ενοποιημένων καταστάσεων μιας θυγατρικής ενδείκνυνται οι ακόλουθες μέθοδοι:
*Η **Μέθοδος του Κόστους** (αγγλικά:Cost Method), η οποία είναι λογιστική μέθοδος ενοποίησης των οικονομικών καταστάσεων μητρικής και θυγατρικής εταιρίας.
*Η **Μέθοδος της Εύλογης Αξίας**. Ανάλογα με τις προθέσεις της Διοίκησης ως προς τις μετοχές που αγοράζει προβλέπονται δύο κατηγορίες επενδύσεων, οι Μετοχές Διακρατούμενες για Εμπορία μέσω Κατάστασης Αποτελεσμάτων Χρήσεως και οι Μετοχές Διαθέσιμες για Πώληση μέσω Ιδίων Κεφαλαίων. 
*Η **[[Μέθοδος της καθαρής θέσης|Μέθοδος της Καθαρής Θέσης]]** (μόνο σε εξαιρετικές περιπτώσεις).

## Παραπομπές


## Εξωτερικοί σύνδεσμοι
*  Διεθνή λογιστικά πρότυπα (ΔΛΠ)

Κατηγορία:Διεθνή Πρότυπα Χρηματοοικονομικής Αναφοράς
Πανόραμα Σύλλογος Καλαθοσφαίρισης

Ο **Αθλητικός Μορφωτικός Σύλλογος Πανόραμα Θεσσαλονίκης** ήταν σύλλογος καλαθοσφαίρισης με έδρα τον δήμο Πανοράματος της Θεσσαλονίκης. Χρώματα της ομάδας ήταν το μπλε και το λευκό.

Την περίοδο 2006-07 ο σύλλογος αγωνίστηκε στο πρωτάθλημα της Β' εθνικής τερματίζοντας στην 4η θέση της κατάταξης, τη στιγμή που με βάση την προκήρυξη την άνοδο στην Α2 κατηγορία κέρδιζαν οι 3 πρώτες ομάδες.

Παρ' όλα αυτά κέρδισε την άνοδο, λαμβάνοντας ως πρώτη επιλαχούσα ομάδα τη θέση του Μακεδονικού, ο οποίος λόγω οικονομικής δυσκολίας επέλεξε να βρεθεί μία κατηγορία πιο χαμηλά. Λαμβάνοντας για πρώτη φορά στην ιστορία του μέρος στο πρωτάθλημα της Α2 κατηγορίας την περίοδο 2007-08, εξασφάλισε την άνοδό του στην Α1 κατηγορία, τερματίζοντας στη 2η θέση της κατάταξης.

Λόγω όμως δικής του τη φορά αυτή οικονομικής δυσπραγίας, το Πανόραμα δεν κατάφερε να δηλώσει συμμετοχή στο πρωτάθλημα της περιόδου 2008-2009, επιδιώκοντας συγχώνευση με κάποια άλλη ομάδα. Τον Αύγουστο του 2008 ανακοινώθηκε η συγχώνευση - απορρόφηση από την Καβάλα, (ομάδα Γ' εθνικής το 2007-08), η οποία και κατέλαβε τη θέση του στο πρωτάθλημα.

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Θεσσαλονίκης
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Θ.
Κατηγορία:Ιδρύσεις ομάδων καλαθοσφαίρισης σε άγνωστο έτος
Αδελφότητα

Με την ονομασία **αδελφότητα** ή *αδελφότης* φέρονται διάφορα σωματεία και σύλλογοι κοινωφελών και φιλανθρωπικών κυρίως σκοπών, που πολλές φορές παρουσιάζουν έντονη κοινωνική δράση.

Οι αδελφότητες που συγκροτούνται (συνήθως εθιμικά) από επτά ιδρυτικά μέλη θέτουν ως κύριο σκοπό την βοήθεια των φτωχών και λαμβάνουν συνήθως χαρακτήρα θρησκευτικό επιδιώκοντας την διάδοση και εκτέλεση χριστιανικών εντολών.

Κατά τον Μεσαίωνα αδελφότητες ονομάζονταν ενώσεις κυρίως μοναχών που συναθροίζονταν σε μοναστήρια ή πύργους και επεδίωκαν εκκλησιαστικούς σκοπούς σε αντιδιαστολή με τα ιπποτικά τάγματα που τ΄ αποτελούσαν μάχιμοι επίσης με ίδιους σκοπούς. Οι αδελφότητες εκείνες αναλάμβαναν τη περίθαλψη των φτωχών και ασθενών.

## Δείτε επίσης
* Ορθόδοξες χριστιανικές αδελφότητες
* Κολεγιακές και πανεπιστημιακές αδερφότητες
* Μεγάλη Αδελφότης

## Εξωτερικοί σύνδεσμοι

Κατηγορία:Μη κυβερνητικές οργανώσεις
Μαθιά Ηρακλείου

Η **Μαθιά** είναι χωριό και έδρα ομώνυμης κοινότητας του Δήμου Μινώα Πεδιάδος στην Περιφερειακή Ενότητα Ηρακλείου της Κρήτης.  Υπαγόταν στην επαρχία Πεδιάδας του Νομός Ηρακλείου. Βρίσκεται στις δυτικές προσβάσεις του όρους Αφέντης, σε υψόμετρο 1.578 μ. από τα Λασιθιώτικα βουνά, γύρω στα 50 χιλιόμετρα από το Ηράκλειο. Οι κάτοικοι ασχολούνται με τη γεωργία και την κτηνοτροφία, οικόσιτη και νομαδική. Κύριο προϊόν είναι το λάδι και η σταφίδα, όπως επίσης και τα κτηνοτροφικά φυτά. Παράγονται επίσης διάφορα φρούτα, μεταξύ των οποίων φημίζονται τα μαθιανά σύκα. Από την ορεινή έκταση υπάρχουν δάση πρίνων, σφενδάμων κλπ. Ιεροί ναοί είναι Των Αγ.Πάντων, ο οποίος εγκαινιάστηκε το 1909, της Κοιμήσεως της Θεοτόκου με τοιχογραφίες καλά διατηρημένες μεταξύ των οποίων τιμωρίες κολασμένων, του Αγίου Γεωργίου, με τοιχογραφίες επίσης. Στον οικισμό λειτουργούσε Δημοτικό σχολείο.

## Ιστορικά στοιχεία
Το όνομα πιστεύεται ότι προέρχεται από το βαπτιστικό όνομα Mattia, το θηλυκό του Matteo (Ματθαίος) το οποίο αναφέρεται στο συμβόλαιο του 1592: Η έκλαμπρος κυρά Ματτία Κορνέρ. [Κρητ. Χρον. ΙΘ,' 141] διότι πιθανόν να ανήκε ως φέουδο σε μια Ματία, που από την κρητική διάλεκτο λέγεται Μαθιά (Μαθιός).

Στη θέση Σταυρόπλακα ανακαλύφθηκαν Μεσομινωικοί τάφοι και πιθάρια. Στη θέση Καταλύματα, ΒΔ του χωριού βρέθηκε οίκημα με πίθους χρονολογημένους από την Υστερομινωική Περίοδο και από απόσταση 200 μ. διαπιστώθηκε η ύπαρξη σημαντικού οικισμού με ισχυρά κτήρια πολυδώματα. (Κρητ. Χρον. ΙΑ΄334).

Στη Μαθιά διεξήχθη σφοδρή μάχη στην τοποθεσία Μετόχι με τον Ισμαήλ Πασά να επιλέγει αυτό το μέρος ως σημείο στρατοπέδευσης λόγω της στρατηγικής του θέσης καθώς αποτελεί φυσικό πέρασμα για το Οροπέδιο Λασιθίου. Ακόμα και σήμερα ο πρίνος που δεσπόζει στο Μετόχι ονομάζεται Ισμαήλ.

Οι Μαθιανοί σχημάτιζαν συχνά αντάρτικες ομάδες που αντιστέκονταν στον Τούρκικο ζυγό. Στη Μαθιά σύμφωνα με όλες τις απογραφές δεν υπήρχαν ποτέ Τούρκοι κάτοικοι.

Κατά την επανάσταση του 1866 100 οπλισμένοι άνδρες προσπάθησαν να σταματήσουν τον τούρκικο στρατού αλλά αργότερα υποχώρησαν λόγω της αριθμητικής υπεροχής των Τούρκων.

Στα καταστιχα του Κώδικα Θυσιών αναγράφονται τα ονόματα των δολοφονημένων Χριστιανών οι οποίοι επανάστησαν κατά των Οθωμανών. Μερικά απο τα ονόματα των θυμάτων είναι τα Χουρδος , Αναστασάκης , Πέτρος , Μαναρώλης , Τσιρίμπος (συναντάται σήμερα στο χωριό το Τζιμπίμπος). Πολλές οικογένειες απο την επαναστημένη Κρήτη βρήκαν καταφύγιο στη Μαθιά αγοράζοντας δημευμένες περιουσίες (Νικολουδάκης , Τρευλάκης , Κοζυράκης , Σηφάκης , Τριγώνης). Η παλαιότερη οικογένεια θεωρείται αυτή των Πετρούγηδων.

Οι Μαθιανοί προσέφεραν τις υπηρεσίες τους σε κάθε πόλεμο. Διάσημος για την ηρωική του δράση ο Νικολούδης ο οποίο εφονεύθη το 1919.

Αναφέρεται το 1583 ως *Mathia*' με 144 κατ. (Καστροφύλακας, Κ95).

## Δείτε επίσης
***[[Κοινότητα Μαθιάς Ηρακλείου|Κοινότητα Μαθιάς]]***

## Βιβλιογραφία
* 

Μαθια
Μαθια
Κατηγορία:Δήμος Μινώα Πεδιάδας
Θεοχάρης (όνομα)

Το **Θεοχάρης** είναι ανδρικό όνομα, ενώ απαντάται και ως επώνυμο.

## Ονομαστική εορτή
Γιορτάζει την Τετάρτη της διακαινησίμου εβδομάδας μετά το Πάσχα, γιορτή των Ηπειρωτών Αγίων Θεοχάρη και Αποστόλου των Αυταδέλφων. Τιμάται ιδιαιτέρως στην Άρτα όπου βρίσκεται και Ιερός Ναός αφιερωμένος στην μνήμη τους. Επίσης εορτάζει στις 20 Αυγούστου, ημέρα μνήμης του Αγίου Θεοχάρη του Νεαπολίτη, νεομάρτυρος από την Μικρά Ασία. 

## Ετυμολογία
Προέρχεται από τις λέξεις *[[θεός]]* και *χάρη*.

Κατηγορία:Ανδρικά ελληνικά ονόματα
Βλαντίμιρ Βισότσκι

Ο **Βλαντίμιρ Βισότσκι** (*Влади́мир Семёнович Высо́цкий*, 25 Ιανουαρίου, 1938 – 25 Ιουλίου 1980) ήταν Ρώσος ηθοποιός του κινηματογράφου, ποιητής, και μουσικός. Γιος στρατιωτικού, γεννήθηκε στη Μόσχα. Τα έτη 1956-60 σπούδασε στο  πανεπιστήμιο MChAT της Μόσχας και στη συνέχεια άρχισε να εργάζεται, πρώτα στο Δραματικό Θέατρο. Έγραψε πάνω από 600 τραγούδια, έγραψε ποίηση, τελείωσε δύο μυθιστορήματα και εμφανίστηκε σε περίπου 20 θεατρικούς και 30 κινηματογραφικούς ρόλους. Το 1969 παντρεύτηκε με την επίσης ηθοποιό Μαρινά Βλαντί.

## Ονομάσθηκαν προς τιμήν του
* Ο αστεροειδής **[[2374 Βλαντβισότσκι]]** (2374 Vladvysotskij) πήρε το όνομά του από τον μουσικό αυτό.

## Παραπομπές


## Εξωτερικοί σύνδεσμοι
* Βλαντίμιρ Βισότσκι
* V. Vysotsky. The Monument.
* Ιστοσελίδα του ηθοποιού στο IMDb. Μεταφράσεις του Γιώργου Σοϊλεμεζίδη

Κατηγορία:Ρώσοι ηθοποιοί
Κατηγορία:Ρώσοι μουσικοί
Κατηγορία:Ρώσοι ποιητές
Κατηγορία:Ρώσοι τραγουδιστές
Κατηγορία:Σοβιετικοί καλλιτέχνες
Ζακ Λαντουσέρ

Ο **Ζακ Λαντουσέρ** (αγγλ. *Jacques LaDouceur*) είναι παλαίμαχος Αμερικανός ποδοσφαιριστής. Κατάγεται από την Αϊτή αλλά υπήρξε διεθνής με την ομάδα των ΗΠΑ. Αγωνίστηκε ως επαγγελματίας στην Ελλάδα και σε ομάδες ποδοσφαίρου σάλας στις Ηνωμένες Πολιτείες. Στη συνέχεια έγινε προπονητής.

## Βιογραφικά
### Τα πρώτα χρόνια

Ο Ζακ Λαντουσέρ γεννήθηκε στις 29 Απριλίου 1959 στο Πορτ-ο-Πρενς, πρωτεύουσα της Αϊτής. Ήταν το μικρότερο από τα τέσσερα παιδιά της οικογένειάς του. Το Δεκέμβριο του 1969 η μητέρα του αποφάσισε να μεταναστεύσει στις ΗΠΑ, για να εργαστεί σε μια κλωστοϋφαντουργία. Εγκαταστάθηκαν στη Νέα Υόρκη.

Ο Ζακ φοίτησε στο Fulton-Montgomery Community College του Johnstown, New York και στη συνέχεια στο Howard University.

### Ποδοσφαιριστής

Ως νέος έπαιξε ποδόσφαιρο στο UCLA ως επιθετικός. Από το 1982 ως το 1984 αγωνίστηκε ως επαγγελματίας στην Ελλάδα, στον Πανιώνιος. Καθιερώθηκε ως βασικός και πέτυχε αρκετά γκολ. Η περίοδος αυτή ήταν από τις πιο επιτυχημένες της καριέρας του.

Τη σεζόν 1984-85 αποφάσισε να επιστρέψει στις ΗΠΑ, όταν κλήθηκε για πρώτη φορά στην Εθνική ομάδα. Έκανε το ντεμπούτο του στις 9 Οκτωβρίου 1984 σε αγώνα εναντίον του Ελ Σαλβαδόρ σκοράροντας ένα γκολ. Ως τον Ιούνιο του 1985 αγωνίστηκε συνολικά σε 10 ματς με την Εθνική πετυχαίνοντας δύο γκολ. Ο τελευταίος αγώνας του ήταν εναντίον της Αγγλίας στις 16 Ιουνίου.

Στη συνέχεια αγωνίστηκε σε ομάδες ποδοσφαίρου σάλας. Το 1985 υπέγραψε συμβόλαιο στους San Diego Sockers, ομάδα της Major Indoor Soccer League (MISL). Με το Σαν Ντιέγκο αγωνίστηκε ως το 1992 και κέρδισε έξι πρωταθλήματα σε οκτώ σεζόν.

Το 1992-93 μεταγράφηκε στη Chicago Power της National Professional Soccer League (NPSL). Έπαιξε μόνο σε τέσσερα μας σκοράροντας ένα γκολ και τερμάτισε την καριέρα του σε ηλικία 34 ετών.

### Προπονητής

Μετά το τέλος της καριέρας του εργάστηκε ως προπονητής σε διάφορες ομάδες, όπως:

* Palomar College (εφηβική και γυναικεία ομάδα).
* Κοινοτικό κολέγιο Σαν Ντιέγκο Καλιφόρνια (εφηβική και γυναικεία).
* TVSA Hawks Temecula της Καλιφόρνια της ομοσπονδίας BU15 (ανδρική).

## Καριέρα

* ** Σημείωση** : τα στοιχεία για τις σεζόν 1981-1984 προέρχονται από http://www.rsssf.com/tablesg/grkhist.html#81

Κατηγορία:Ποδοσφαιριστές από τις Ηνωμένες Πολιτείες Αμερικής
Κατηγορία:Ποδοσφαιριστές Πανιωνίου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής ΗΠΑ
Κατηγορία:Ξένοι ποδοσφαιριστές στην Ελλάδα
Σταύρος Τζιωρτζιόπουλος

Ο **Σταύρος Τζιωρτζιόπουλος** (15 Αυγούστου 1978) είναι Έλληνας αμυντικός ποδοσφαιριστής, διατέλεσε διεθνής με την Εθνική Ελπίδων. Αγωνίζεται στην Α.Ε. Ηράκλειο

## Βιογραφικά

Ο Σταύρος Τζιωρτζιόπουλος γεννήθηκε στις 15 Αυγούστου 1978. Ξεκίνησε την ποδοσφαιρική του σταδιοδρομία από τον Παγκορινθιακό και το καλοκαίρι του 1997 αποκτήθηκε έναντι 7 εκατομμυρίων δραχμών από τον Α.Π.Ο. Κερατσινίου. Αγωνίστηκε μόνο τη σεζόν 1997-98 στο Κερατσίνι, ομάδα τότε της Γ΄ Εθνικής. Ήταν βασικός σε 20 ματς πέτυχε 3 γκολ, αν και αγωνίζεται στη θέση του αριστερού αμυντικού.

Οι καλές εμφανίσεις του έφεραν την κλήση του στην Εθνική Ελπίδων και τη μεταγραφή στον Ολυμπιακό έπειτα από μάχη που έδωσε με τον Παναθηναϊκό. Όμως, δεν κατόρθωσε να καθιερωθεί λόγω του σκληρού ανταγωνισμού με τον Γρηγόρη Γεωργάτο και τον Πρέντραγκ Τζόρτζεβιτς με αποτέλεσμα τον Ιανουάριο του 1999 να δοθεί δανεικός στον Ηρακλή Θεσσαλονίκης, όπου αγωνίστηκε για ένα χρόνο σε 27 παιχνίδια πρωταθλήματος και Κυπέλλου.

Τον Ιανουάριο του 2000 επέστρεψε στον Ολυμπιακό. Έμεινε δυόμισι σεζόν κερδίζοντας πρωταθλήματα Ελλάδος αλλά αγωνιζόταν κυρίως ως αναπληρωματικός. Ακολούθησε μια χρονιά στον Ακράτητο (2002-03) και άλλη μία στον Πανιώνιο (2003-04), που ήταν αρκετά επιτυχημένες. Ειδικά στον Πανιώνιο καθιερώθηκε ως βασικός κι έπαιξε στο Κύπελλο ΟΥΕΦΑ.

Η ωριμότητα του και οι καλές του εμφανίσεις απέφεραν τη μεταγραφή του στην ΑΕΚ, στην οποία αγωνίστηκε για τρεις σεζόν. Θεωρείτο από τους καλύτερους αριστεροπόδαρους αμυντικούς αλλά ένας τραυματισμός (κάταγμα κνήμης - περόνης) ανέκοψε την εξέλιξή του. Έμεινε έξω από τα γήπεδα για ένα περίπου χρόνο και όταν επανήλθε δεν κατάφερε να βρει θέση στην πρώτη ομάδα.

Το καλοκαίρι του 2007 είχε ένα σύντομο πέρασμα από την κυπριακή Ομόνοια Λευκωσίας, παραμένοντας εκεί ως τον Ιανουάριο του 2008, οπότε μετακόμισε στην Ξάνθη, όπου παρέμεινε για 2,5 χρόνια και έμεινε ελεύθερος το Μάιο του 2010.

Τον Σεπτέμβριο του ίδιου χρόνου υπέγραψε συμβόλαιο συνεργασίας ενός έτους με τον Πανθρακικό.

Τον Σεπτέμβριο του 2011 μετακόμισε στη Λέσβο και στην Α.Ε.Λ. Καλλονής, για να πάει ένα χρόνο αργότερα στον Θρασύβουλο και το 2013 στην Α.Ε. Ηράκλειο.

## Πηγές

* «Super League 2006-07», εφ. SportDay, Σεπτέμβριος 2006.
* Τα στατιστικά του Τζιωρτζιόπουλου 
* Η μάχη Ολυμπιακού - Παναθηναϊκού για την απόκτηση του Σταύρου Τζιωρτζιόπουλου το 1998

Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Ακράτητου Άνω Λιοσίων
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Πανθρακικού
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες ποδοσφαιριστές
Κατηγορία:Ποδοσφαιριστές Θρασύβουλου Φυλής
Κατηγορία:Ποδοσφαιριστές ΑΕΛ Καλλονής
Κατηγορία:Ποδοσφαιριστές Α΄ κατηγορίας Κύπρου
Κατηγορία:Έλληνες ποδοσφαιριστές στο εξωτερικό
Ποιμένας

Ο όρος **ποιμένας**, όπως και ο αντίστοιχος λατινογενής **πάστορας** — αμφότεροι κατά κυριολεξία σημαίνουν «βοσκός» —, χρησιμοποιείται ως εκκλησιαστικός τίτλος-αξίωμα σε διάφορες Χριστιανικές εκκλησίες.

Η λέξη *ποιμένας* φαίνεται πως χρησιμοποιόταν και από την Αποστολική εκκλησία των πρώτων αιώνων του Χριστιανισμού. Συγκεκριμένα ο Απόστολος Παύλος στην Επιστολή προς Εφεσίους γράφει: «Έδωσε άλλους μεν αποστόλους, άλλους δε προφήτες, άλλους δε ευαγγελιστές, άλλους δε ποιμένες και δασκάλους». (Εφεσίους 4:11, *[[ΝΜΦ]]*).

Σήμερα, οι Ευαγγελικοί και οι Πεντηκοστιανοί, χρησιμοποιούν ευρέως τον τίτλο του *Ποιμένα*, χαρακτηρίζοντας έτσι τον Επίσκοπο ή υπεύθυνο Πρεσβύτερο κάθε τοπικής εκκλησίας.

Η Καινή Διαθήκη περιγράφει τον Ιησού Χριστό ως τον πρώτιστο «». (1 Πέτρου 2:25)

Κατηγορία:Χριστιανικοί θρησκευτικοί τίτλοι και βαθμοί
Κατηγορία:Βοσκοί
Λάρισα Αχαΐας

Η **Λάρισα** ήταν αρχαία πόλη στην Αχαΐα.

Ιδρύθηκε από Πελασγούς πρωτοέλληνες. Το όνομα *Λάρισα* είναι πελασγικό και σημαίνει *[[Ακρόπολις|Ακρόπολη]]*. Ήταν χτισμένη δίπλα στο Λάρισσο ποταμό στα αρχαία σύνορα Αχαΐας - Ηλείας. Στη Λάρισα λατρευόταν η θεά Αθηνά και υπήρχε και ιερό της *Λαρισαίας Αθηνάς*. Σαν θεός λατρευόταν και ο ποταμός Λάρισσος. Η θέση της πόλης πιστευόταν ότι βρίσκεται στο χωριό Ριόλος στον σημερινό Δήμο Λαρισσού, όπου έχουν βρεθεί ερείπια αρχαίας πόλης χωρίς να έχουν τελειώσει οι ανασκαφές. Νέες αρχαιολογικές έρευνες δείχνουν ότι πιθανότατα ήταν εκεί που βρίσκεται σήμερα το Τείχος Δυμαίων. 

## Αναφορές & Σημειώσεις


## Βιβλιογραφία - Πηγές
* Βασίλης Κ. Λάζαρης (επιμ.), *[[Στέφανος Θωμόπουλος|Στέφανου Ν. Θωμόπουλου]] "Ιστορία της Πόλεως Πατρών από αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, Τόμος Α', Αχαϊκές Εκδόσεις, Πάτρα 1998. ISBN 960-7960-08-4
* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001

Κατηγορία:Πόλεις της αρχαίας Αχαΐας
Κατηγορία:Δήμος Λαρισσού
Πειραϊκή Εκκλησία

Η **Πειραϊκή Εκκλησία** είναι ο πρώτος ορθόδοξος ραδιοφωνικός σταθμός που άρχισε να εκπέμπει, με έδρα τον Πειραιά, στην Ελλάδα. Η λειτουργία του ξεκίνησε με τη φροντίδα του μακαριστού Μητροπολίτη Πειραιώς Καλλινίκου τον Οκτώβριο του 1988, καλύπτοντας αρχικά την περιοχή του Λεκανοπεδίου της Αττικής. Ιδιοκτησιακά, ο σταθμός ανήκει στο Εκκλησιαστικό Κέντρο Ενημέρωσης (ΕΚΕ) της Ιεράς Μητροπόλεως Πειραιώς.

Σήμερα, με τις προσπάθειες και του Σεβασμιότατου Μητροπολίτη Πειραιώς κυρίου Σεραφείμ, το πρόγραμμα του ραδιοσταθμού καλύπτει επί 24ώρου βάσεως το μεγαλύτερο μέρος της Ελλάδας μέσω αναμεταδοτών, σε συνεργασία και με άλλους θρησκευτικούς ραδιοσταθμούς. Ταυτόχρονα, ο σταθμός μεταδίδεται στην Ευρώπη και στη Μέση Ανατολή μέσω δορυφόρων, καθώς και σε κάθε γωνιά της γης, μέσω του διαδικτύου.

## Παραπομπές


## Εξωτερικοί σύνδεσμοι
*Πειραϊκή Εκκλησία live radio
*Επίσημη ιστοσελίδα

Κατηγορία:Ελληνικοί ραδιοφωνικοί σταθμοί
Κατηγορία:Ιερά Μητρόπολις Πειραιώς
Κατηγορία:Μέσα Μαζικής Ενημέρωσης του Πειραιά
Αθηναϊκή Λέσχη

thumb|right|300px|Το κτήριο της Αθηναϊκής Λέσχης το 1918 περίπου
thumb|right|300px|Ο εσωτερικός κήπος της Αθηναϊκής Λέσχης το 1930 περίπου
[thumb|right|200px|Ο [Παύλος Καλλιγάςπρώτος πρόεδρος της Αθηναϊκής Λέσχης1875-1881]]
Η **Αθηναϊκή Λέσχη** είναι λέσχη αγγλικού τύπου των Αθηνών.

Ιδρύθηκε το 1875 ύστερα από πρωτοβουλία του Μιχαήλ Μελά και είναι το μακροβιότερο και αυστηρότερο κλειστό ανδρικό κλαμπ της Αθήνας. Πρώτος πρόεδρος ήταν ο Παύλος Καλλιγάς (1875-1881). Σύμφωνα με το καταστατικό, ο επιτρεπόμενος αριθμός μελών είναι τα χίλια άτομα ενώ οι γυναίκες δεν έχουν δικαίωμα συμμετοχής.

Για να γίνει κάποιος μέλος στην Αθηναϊκή Λέσχη θα πρέπει πρώτα να προταθεί από 2 μέλη με πενταετή θητεία και ύστερα να εγκριθεί διαδοχικά από το διοικητικό συμβούλιο και την γενική συνέλευση. Η ετήσια συνδρομή είναι 760 ευρώ ενώ η εγγραφή 1.500 ευρώ. Οι υπουργοί θεωρούνται αυτομάτως μέλη και δεν χρειάζεται να περάσουν τη διαδικασία έγκρισης. Μία από τις δραστηριότητες της Λέσχης είναι η ξιφασκία.

Το παλιό κτίριο της Αθηναϊκής Λέσχης επί των οδών Πανεπιστημίου και Αμερικής ανήκε στον Μιχαήλ Μελά. Πρόεδροι κατά καιρούς έχουν διατελέσει οι: Παύλος Καλλιγάς, Μιχαήλ Μελάς, Ανδρέας Αυγερινός, Βασίλειος Μ. Μελάς, Δημήτριος Κιουσόπουλος, Περικλής Πιερράκος Μαυρομιχάλης, Αλέξανδρος Σούτσος κ.ά.

Το 1917, στο απόγειο του Εθνικού Διχασμού, οι βασιλόφρονες, που είχαν την πλειοψηφία στην Αθηναϊκή Λέσχη, διέγραψαν όλους τους βενιζελικούς από αυτή, με αποτέλεσμα οι βενιζελικοί να αποχωρήσουν και να δημιουργήσουν τη Λέσχη Φιλελευθέρων. Λίγα χρόνια αργότερα οι βενιζελικοί επανήλθαν στην Αθηναϊκή Λέσχη, αλλά η Λέσχη Φιλελευθέρων συνέχισε κανονικά τη λειτουργία της.

## Παραπομπές
 

## Εξωτερικοί σύνδεσμοι

* http://www.athensclub.gr/

Κατηγορία:Πολιτικές οργανώσεις της Αθήνας
902 Αριστερά

Ο **902 Αριστερά** ήταν ελληνικός ιδιωτικός ραδιοφωνικός σταθμός τοπικής εμβέλειας, που ανήκε στο ΚΚΕ. Εξέπεμπε στα FM την περίοδο 1989-2013 και διαδικτυακά ως **902.gr Web Radio** την περίοδο 2014-2020. Την ονομασία του την είχε λάβει από τη συχνότητα την οποία εξέπεμψε για πρώτη φορά το πρόγραμμά του (στους 90.2 MHz από το 1989 μέχρι το 2001 που μετακόμισε με την ανακατανομή στους 90.1 MHz).

Μετέδιδε δελτία ειδήσεων, ενημερωτικές και διάφορες εκπομπές, γύρω από τις θέσεις του κόμματος. Τότε που εξέπεμπε στα FM, το σήμα του κάλυπτε την Αττική από τα κέντρα εκπομπής του Υμηττού, της Πάρνηθας και της Αίγινας ενώ παράλληλα εξέπεμπε και δορυφορικά μέσω του Hellas Sat 2, λαμβάνοντας από το 2003 άδεια δορυφορικής εκπομπής.

## 902 TV
Η *Ραδιοτηλεοπτική Α.Ε.* που κατείχε τον *902 Αριστερά στα FM* διατηρούσε και τον ομώνυμο τηλεοπτικό σταθμό ο οποίος λειτουργούσε από τον Απρίλιο του 1990.

Στις 31 Ιουλίου 2013, η *Ραδιοτηλεοπτική Α.Ε.* πουλήθηκε στην *A-Orizon Media Ltd.* συμφερόντων Φίλιππου Βρυώνη, με τους σταθμούς να μετονομάζονται τον Σεπτέμβριο του ίδιου έτους, σε *E-Radio* και Epsilon TV με το E-Radio 90,1 να μεταδίδει μουσική σε αντίθεση με το κανάλι με αποτέλεσμα να επιβληθεί από το ΕΣΡ αποκατάσταση της ενημερωτικής άδειας που διαθέτει.

Τρεις μήνες μετά, ο *E-Radio 90,1* πουλήθηκε από την *Ραδιοτηλεοπτική Α.Ε.* στην *Παρά Ένα Εκδόσεις-Υπηρεσίες Διαδικτύου Ε.Π.Ε.* του Γιάννη Κουρτάκη και αντικαταστάθηκε από τα Παραπολιτικά 90.1 FM αφήνοντας την πρώτη εταιρεία μόνο με το κανάλι το οποίο στις 11 Αυγούστου 2017 πουλήθηκε στην Dimera Media Investments Ltd. του Ιβάν Σαββίδη και αντικαταστάθηκε από το Open TV.

## Μετά την πώληση
Μετά την πώληση του ραδιοτηλεοπτικού εξοπλισμού, η διαδικτυακή πύλη συνέχισε την λειτουργία του, και στη θέση της διαδικτυακής αναμετάδοσης αναμεταδίδεται ο *Θεσσαλονίκη 904 Αριστερά στα FM* ο οποίος ξεκίνησε την λειτουργία του λίγα χρόνια μετά τον Αθηναϊκό και συνεχίζει μέχρι και σήμερα. Για μια τριακονταετία ανήκε στον Γιάννη Κατσαρό που ήταν στέλεχος του ΚΚΕ ενώ από το 2019 ανήκει στην *Τηλενημερωτική Α.Ε. Διαδικτύου και Πληροφόρησης* που είναι θυγατρική του κόμματος με έδρα στην Νέα Ιωνία αλλά σε διαφορετικές εγκαταστάσεις.

Ο συγκεκριμένος ραδιοσταθμός εκπέμπει στους 90.4 MHz από το όρος του Χορτιάτη καλύπτοντας εν μέρει τους νομούς της Κεντρικής Μακεδονίας, ενώ στην πορεία αναβάθμισε το πρόγραμμα του, προσθέτοντας ενημερωτικές και ψυχαγωγικές εκπομπές, και αναπαράγοντας νέες λίστες από ελληνικά και ξένα τραγούδια (κυρίως από τζαζ, έντεχνο, λαϊκό και μπαλάντες), καθώς εκπέμπει με σύγχρονη ποιότητα ήχου.

## Λογότυπα

## Παραπομπές


## Εξωτερικοί σύνδεσμοι
*902 online, ο ιστοχώρος του 902
*902 Webradio - Αρχείο εκπομπών

Κατηγορία:Κομμουνιστικό Κόμμα Ελλάδας
Κατηγορία:Ελληνικοί ραδιοφωνικοί σταθμοί
Κατηγορία:Ανενεργοί ελληνικοί ραδιοφωνικοί σταθμοί
Μιχαήλ Μελάς

*Για άλλους με όμοιο όνομα δείτε [[Μιχαήλ Κ. Μελάς]], [[Μιχαήλ Π. Μελάς]].*

Ο **Μιχαήλ Γ. Μελάς** (Ερμούπολη, 1833- Αθήνα, 17 Ιουνίου 1897) ήταν Έλληνας πολιτικός και έμπορος. Πολιτικά ήταν προσκείμενος στον Τρικούπη.

## Βιογραφία
Γεννήθηκε στη Σύρο και ήταν γιος του Γεωργίου Μελά, μέλους της Φιλικής Εταιρείας και γόνου μεγάλης ηπειρώτικης οικογένειας. Σπούδασε νομικά στο Παρίσι και ασχολήθηκε σε νεαρή ηλικία με το εμπόριο, από το οποίο απέκτησε μεγάλη περιουσία. Συγκεκριμένα εισήγαγε ρωσικά σιτηρά στο Λονδίνο και τη Μασσαλία της Γαλλίας.

Το 1874 εγκαταστάθηκε μόνιμα στην Αθήνα, όπου σύντομα διακρίθηκε μεταξύ των μελών της αθηναϊκής κοινωνίας. Το 1875, συμμετείχε στην ίδρυση, ύστερα από δική του πρωτοβουλία, της Αθηναϊκής Λέσχης, της οποίας και διετέλεσε πρόεδρος την περίοδο από το 1882 έως το 1886, καθώς και από το 1888 έως το 1897. Το 1890, εκλέχτηκε βουλευτής Αττικής, ενώ την περίοδο από το 1891 έως το 1894 χρημάτισε δήμαρχος Αθηναίων. Το 1894 παύθηκε από δήμαρχος με εντολή της κυβέρνησης Δηλιγιάννη, με τον οποίο είχε περιέλθει σε σύγκρουση. Είχε συμμετάσχει ως υποψήφιος δήμαρχος και στις δημοτικές εκλογές του 1883, χάνοντας όμως από τον Δημήτριο Σούτσο. Το 1878, διετέλεσε ταμίας της Εθνικής Άμυνας, το 1897 πρόεδρος της Εθνικής Εταιρείας, ενώ ήταν και μέλος στο ιδρυτικό διοικητικό συμβούλιο του Ελληνικού Ερυθρού Σταυρού, του οποίου υπήρξε και ευεργέτης. Ο Μιχαήλ Μελάς ήταν από τους πρώτους οικιστές της Κηφισιάς. Επίσης διέθετε μεγάλη συλλογή από έργα γνωστών ζωγράφων της εποχής του, ενώ για πολλά χρόνια ήταν πρόεδρος του Γαλλικού Καλλιτεχνικού Συλλόγου στη Μασσαλία. Την περίοδο από το 1886 έως το 1888, χρημάτισε πρόεδρος της Φιλεκπαιδευτικής Εταιρείας.

Ήταν νυμφευμένος με την Ελένη Βουτσινά και είχε επτά παιδιά, τη Μαρία, σύζυγο του Έκτορα Ρωμανού, αυλάρχη του πρίγκιπα Νικόλαου, την Άννα, σύζυγο του κτηματία Απόστολου Παπαδόπουλου, τον Γεώργιο (1866-1931), δικηγόρο και ιδιαίτερο γραμματέα του βασιλιά Κωνσταντίνου Α', τον Παύλο, αξιωματικό του στρατού και μακεδονομάχο, τον Λέοντα, δικηγόρο και βουλευτή, τον Κωνσταντίνο, αξιωματικό του Ναυτικού και βουλευτή και τον Βασίλειο, αξιωματικό του στρατού και πρόεδρο της Αθηναϊκής Λέσχης.

Το 1897 αρρώστησε αιφνιδίως και πέθανε από ολιγοήμερη ασθένεια, σε ηλικία 64 ετών.

## Παραπομπές


Κατηγορία:Δήμαρχοι Αθηναίων
Μιχαηλ
Κατηγορία:Βουλευτές Αττικής
Λέων Μ. Μελάς

-->

}}

*Για άλλους με όμοιο όνομα δείτε [[Λέων Β. Μελάς]], [[Λέων Μελάς|Λέων Γ. Μελάς]].*

Ο **Λέων Μ. Μελάς** (1872 - 1905) ήταν πολιτικός.

Γεννήθηκε στη Μασσαλία και ήταν γιος του πολιτικού Μιχαήλ Μελά. Σπούδασε νομικά στο πανεπιστήμιο Αθηνών και το 1892 αναγορεύτηκε διδάκτορας νομικής. Εργάστηκε για μικρό χρονικό διάστημα στο υπουργείο εσωτερικών και το 1902 εκλέχτηκε βουλευτής Θεσσαλίας με το κόμμα του Θεόδωρου Δηλιγιάννη. Ήταν ενεργό μέλος της Εθνικής Εταιρείας και του Μακεδονικού Κομιτάτου. Είχε συγγράψει το *Βουλγαρικόν ζήτημα*, το *Αλβανικόν ζήτημα* κ.α.

Απεβίωσε στην Αθήνα το 1905. Ήταν νυμφευμένος από το 1892 με την Ανδρομάχη Σλήμαν, κόρη του αρχαιολόγου Ερρίκου Σλήμαν, με την οποία είχε αποκτήσει τρεις γιους, τον Κωνσταντίνο, το Λίνο και τον Αλέξανδρο. 

## Πηγές
* Εγκυκλοπαίδεια Πάπυρος Λαρούς Μπριτάννικα, εκδοτικός Οργανισμός Πάπυρος, τόμος 41, σελίδα 210

Κατηγορία:Έλληνες νομικοί
Κατηγορία:Βουλευτές Θεσσαλίας
Λεων
Εθνόσημο των Νήσων Πίτκαιρν

right|thumb|200px|Το εθνόσημο των Νησιών Πίτκαιρν.
Το **εθνόσημο των [[Νήσοι Πίτκαιρν|νησιών Πίτκαιρν]]** καθιερώθηκε για πρώτη φορά στις 4 Νοεμβρίου του 1969.
Αποτελείται από ένα θυρεό, που περιέχει την άγκυρα και τη Βίβλο από το καράβι “Bounty”, σύμβολο της αρχαιότατης ιστορίας του νησιού, που ξεκίνησε με την ανταρσία στο πλοίο, το 1789.

Το σχέδιο του θυρεού είναι μπλε και πράσινο και τα χρώματα αυτά συμβολίζουν την ανάδυση του νησιού από τη θάλασσα. Επάνω στο θυρεό βρίσκεται μία περικεφαλαία, την οποία περιβάλλει το φυτό *miro*. Επάνω βρίσκεται και μια χειράμαξα.

Το εθνόσημο υπάρχει και στη σημαία των Νήσων Πίτκαιρν, όπως επίσης και στη σημαία του Κυβερνήτη των νησιών.

## Εξωτερικοί σύνδεσμοι

* https://web.archive.org/web/20090602133908/http://flagspot.net/flags/pn.html - Σημαίες του Κόσμου: Νήσοι Πίτκαιρν.

Πίτκαιρν
Κατηγορία:Νήσοι Πίτκαιρν
Κωνσταντίνος Μελάς

Ο **Κωνσταντίνος Μελάς** (1874-1953) ήταν Έλληνας πολιτικός.

## Βιογραφία
Γεννήθηκε στη Μασσαλία και ήταν γιος του πολιτικού Μιχαήλ Μελά. Εισήχθη στη Σχολή Ναυτικών Δοκίμων το 1890 και αποφοίτησε ως Σημαιοφόρος το 1894. Με τη μεσολάβηση της Βασίλισσας Όλγας εκπαιδεύτηκε στον στόλο της Ρωσίας υπηρετώντας στο πολεμικό *Αζώφ* φτάνοντας ως τις Ιαπωνικές θάλασσες. Συμμετείχε στον ελληνοτουρκικό πόλεμο του 1897 καθώς και στους Βαλκανικούς Πολέμους. Υπήρξε υπασπιστής του πρίγκηπα Γεώργιου όταν αυτός ανέλαβε την Ύπατη Αρμοστεία της Κρήτης. Το 1903 τον έστειλε η βασίλισσα Όλγα στην Τριπολίτιδα για  να παρακολουθήσει πως γινόταν εκεί η σπογγαλιεία. Στη συνέχεια ασχολήθηκε με την πολιτική. Εκλέχτηκε βουλευτής Ιωαννίνων με το Κόμμα Φιλελευθέρων το 1915 και 1920. Επίσης Πρόεδρος του Δημοτικού Συμβουλίου Αθηναίων. Ήταν και από τους πρωτεργάτες του ελληνικού προσκοπισμού. Το 1911 ως υποπλοίαρχος έρχεται σε επαφή με τον εμπνευστή της εισαγωγής του Προσκοπισμού στην Ελλάδα, τον γυμναστή Αθανάσιο Λευκαδίτη. Το 1919 βοήθησε τη ΧΑΝ στα πρώτα οργανωτικά της βήματα ενώ ίδρυσε και το θεραπευτήριο Βούλας. Είχε διατελέσει μάλιστα γενικός έφορος του Σώματος Ελλήνων Προσκόπων. Το 1929 διορίστηκε ως Γενικός Διευθυντής  του μεσοπολεμικού ΕΟΤ.

Πέθανε στην Αθήνα το 1953.

## Παραπομπές


## Πηγές
*Νικόλαος Παραδείσης, «Κωνσταντίνος Μελάς. Ο πρώτος στρατιωτικός Διοικητής Μυτιλήνης και ιδρυτής του Προσκοπισμού στο νησί», Αιολικά χρονικά τομ.10 (2008),σελ.74-77

Κατηγορία:Έλληνες αξιωματικοί του Πολεμικού Ναυτικού
Κατηγορία:Βουλευτές Ιωαννίνων
Κατηγορία:Βουλευτές εκλεγμένοι με το κόμμα των Φιλελευθέρων
Κωνσταντινος Μελας
Μπελμοπάν

Η **Μπελμοπάν** () είναι η πρωτεύουσα της Μπελίζ, της πρώην Βρετανικής Ονδούρας. Έχει πληθυσμό 13.654 κατοίκων. Βρίσκεται στην Κεντρική Αμερική σε υψόμετρο 76 μέτρων. Είναι κτισμένη στα ανατολικά του ποταμού Μπελίζ, 80 χιλιόμετρα μακριά από την πρώην πρωτεύουσα, την Πόλη της Μπελίζ, (Μπελίζ Σίτι), έπειτα από τη σχεδόν ολική καταστροφή της από τον τυφώνα Χάττι το 1961, που όμως ανοικοδομήθηκε και συνεχίζει να υφίσταται και να αποτελεί το μεγαλύτερο εμπορικό κέντρο της Χώρας. Η έδρα της κυβέρνησης μεταφέρθηκε στο Μπελμοπάν το 1970, και το κτήριο της Εθνοσυνέλευσης είναι σε προκολομβιανό στιλ, που θυμίζει ναό των Μάγιας. 

## Παραπομπές


## Εξωτερικοί σύνδεσμοι

* Χάρτης του Μπελμοπάν

Κατηγορία:Γεωγραφία της Μπελίζ
Κατηγορία:Πρωτεύουσες της Κεντρικής Αμερικής
Κατηγορία:Πόλεις που οικοδομήθηκαν για να γίνουν πρωτεύουσες
Περικλής Πιερράκος Μαυρομιχάλης

Ο **Περικλής Πιερράκος Μαυρομιχάλης** (1863 - 1938) ήταν Έλληνας αξιωματικός του στρατού και πολιτικός, υπουργός και ολυμπιονίκης (χάλκινο μετάλλιο στη ξιφασκία το 1896).

## Βιογραφία
Ήταν γιος του Αντωνίου Μαυρομιχάλη και καταγόταν από την ιστορική μανιάτικη οικογένεια Μαυρομιχάλη. Εισήχθη στην Στρατιωτική Σχολή Ευελπίδων και έγινε αξιωματικός του ιππικού. Έλαβε μέρος στον Ελληνοτουρκικό πόλεμο του 1897 ως ανθυπίλαρχος καθώς και στους Βαλκανικούς πολέμους ως αντισυνταγματάρχης. Επίσης διετέλεσε διοικητής του Β΄ Σώματος στρατού της Μικράς Ασίας και διοικητής του στρατού του Έβρου. Έφτασε ως τον βαθμό του αντιστράτηγου.

Στη συνέχεια ασχολήθηκε με την πολιτική. Εκλέχτηκε βουλευτής Οιτύλου ενώ είχε χρηματίσει υπουργός εσωτερικών (1922-1923) και στρατιωτικών (1923) στην Κυβέρνηση Στυλιανού Γονατά 1922 και εσωτερικών στην Κυβέρνηση Θεμιστοκλή Σοφούλη 1924. Υπήρξε γερουσιαστής την περίοδο (1929-1932) στη Γερουσία.

Ο Περικλής Μαυρομιχάλης είχε κατακτήσει το χάλκινο μετάλλιο, στο αγώνισμα της ξιφασκίας (στο ξίφος ασκήσεως), στους Ολυμπιακούς Αγώνες του 1896. Την περίοδο 1932-1938 διετέλεσε πρόεδρος της Αθηναϊκής Λέσχης.

## Παραπομπές


Κατηγορία:Έλληνες αξιωματικοί του ιππικού‎
Κατηγορία:Έλληνες γερουσιαστές
Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Στρατιωτικών
Κατηγορία:Έλληνες χάλκινοι Ολυμπιονίκες
Κατηγορία:Ξιφομάχοι στους Θερινούς Ολυμπιακούς Αγώνες 1896
Περικλης
Κατηγορία:Βουλευτές Οιτύλου
SBus

thumb|250px|left|Δύο κάρτες τύπου SBus
[thumb|250px|left|[Βύσμα SBus]]
Με το υλικό δίαυλου ηλεκτρονικού υπολογιστή τύπου **SBus** ήταν εξοπλισμένοι οι περισσότεροι ηλεκτρονικοί υπολογιστές που βασίζονταν στον επεξεργαστή τύπου SPARC, συμπεριλαμβανομένων όλων των μοντέλων SPARCstations της κατασκευαστικής εταιρείας Sun Microsystems (κοινώς *Sun*) κατά τη διάρκεια της δεκαετίας του '90.
Διοχετεύτηκε από την εταιρεία Sun το 1989 για χρήση σε συνδυασμό με τους αντίστοιχους επεξεργαστές SPARC υψηλής ταχύτητας, για να αντικαταστήσουν τον προηγούμενο δίαυλο VMEbus, ο οποίος ήταν σε χρήση σε συνδυασμό με τους επεξεργαστές  τύπου 68020 και 68030 της Motorola.

Όταν η Sun στις αρχές της δεκαετίας του '90 άρχισε με την διαδικασία καθορισμού της προδιαγραφής των επεξεργαστών SPARC, η αντίστοιχη διαδικασία για τον δίαυλος SBus είχε σχεδόν περατωθεί υπό την ονομασία IEEE-1496.
Το 1997 η Sun άρχισε εγκαταλείπει τον SBus και να υιοθετεί τον δίαυλο PCI.
Σήμερα ο SBus έχει πλήρως εγκαταλειφθεί και δεν χρησιμοποιείται πλέον.

## Περιγραφή του διαύλου
Ο σχέδιο του SBus θεωρείται από πολλές απόψεις ως «καθαρόαιμο».
Ήταν πλήρως εξειδικευμένος στους επεξεργαστές τύπου SPARC, αφού δεν λάμβανε υπόψιν άλλους τύπους επεξεργαστών για να αποφεύγει τα πολλά προβλήματα. Είχε εύρος 32 bits τόσο για συμβολικές διευθύνσεις, όσο και για συμβολικά στοιχεία. Η ταχύτητα του κυμαίνονταν από 16,6 MHz ως 25 MHz, και ήταν σε θέση να μεταφέρει δεδομένα με ταχύτητα μέχρι και 100 MB/s.
Οι συσκευές διαχειρίζονταν μέσω συμβολικών διευθύνσεων που είχαν εύρους 28 bits (256 ΜΒ).
Ήταν σε θέσει να διαχειρίζεται οκτώ κύριες συσκευές και απεριόριστο αριθμό δευτερευόντων συσκευών.

Όταν παρουσιάστηκαν οι επεξεργαστές τύπου UltraSPARC, ο SBus τροποποιήθηκε και αναβαθμίστηκε για να προσφέρει τελικά μια ταχύτητα 200 MB/s. (Για σύγκριση, οι σύγχρονοι δίαυλοι PCI προσφέρουν 528 MB/s.) 

## Εξωτερικοί σύνδεσμοι
* Σύγκριση PCI με SBus (PDF) 

Κατηγορία:Δίαυλοι υπολογιστή
Ο πουπουλένιος

***The Pillowman*** είναι ο πρωτότυπος τίτλος μαύρης κωμωδίας του Ιρλανδού θεατρικού συγγραφέα Μάρτιν Μακ Ντόνα (*Martin McDonagh*, 2003). Το έργο πραγματεύεται τη διαδικασία της αφήγησης παράλληλα με την προβληματική της παιδικής κακοποίησης αλλά και της πολιτικής βίας. Έχει μεταφραστεί και παρουσιαστεί στην Ελλάδα για πρώτη φορά με τον τίτλο *"Ο πουπουλένιος"* και αργότερα σε προσαρμογή ως *"Μια Αγκαλιά για να Πεθάνεις"*.

Ο ίδιος ο Μακ Ντόνα έχει δηλώσει ότι πρόκειται για το τελευταίο θεατρικό έργο που συγγράφει καθώς σκοπεύει πλέον να σχοληθεί με την πρώτη του αγάπη, τον κινηματογράφο.
## Πλοκή
Σε ένα δικτατορικό κράτος κάπου στην Ανατολική Ευρώπη ο Κατούριαν, ένας συγγραφέας διηγημάτων και ο νοητικά στερημένος μικρότερος αδερφός του, Μίσαλ, συλλαμβάνονται και ανακρίνονται από δύο αστυνομικούς γιατί τα διηγήματα του πρώτου παρουσιάζουν ομοιότητες με μία σειρά δολοφονιών μικρών παιδιών που συμβαίνουν στην πόλη. 
## Διακρίσεις
*Βραβείο ''Lawrence Olivier'' Καλύτερου Θεατρικού έργου (2004)
*Υποψηφιότητα Βραβείου Τόνι Ξένου καλύτερου Θεατρικού έργου (2005)

## Παραστάσεις
### Παράσταση στην Αγγλία
Το έργο ανέβηκε στο Royal National Theatre από τις 13 Νοεμβρίου 2003
*Σκηνοθεσία: Τζον Κράουλι
*Ηθοποιοί: Ντέιβιντ Τένναντ (Κατούριαν), Τζιμ Μπρόουντμπεντ (ανακριτής Τουπόλσκι), Νάιτζελ Λίντσεϊ (Άριελ), Άνταμ Γκόντλι (Μικάλ)

### Παραστάσεις στην Ελλάδα
Κατάλογος βασικών πληροφοριών ελληνικών θεατρικών αναπαραστάσεων του έργου "Ο πουπουλένιος" ή "Ο μαξιλαρένιος"

### Παράσταση στο Μπρόντγουεϊ
Το έργο ανέβηκε στο Μπρόντγουεϊ από τις 10 Απριλίου 2005 έως τις 18 Σεπτεμβρίου 2005 στο "Booth Theatre". Η παραγωγή κέρδισε συνολικά 6 βραβεία.
*Σκηνοθεσία: Τζον Κράουλι
*Ηθοποιοί: Μπίλι Κράνταπ (Κατούριαν), Τζεφ Γκόλντμπλαμ (ανακριτής Τουπόλσκι), Ζέλικο Ίβανεκ (Άριελ), Μάικλ Στούλμπαργκ (Μικάλ)

## Σημειώσεις


## Πηγές
*"Ο πουπουλένιος", πρόγραμμα παράστασης Θεάτρου Αμόρε.
*Μάρτιν Μακ Ντόνα, ο Πουπουλένιος του Κ. Μπερικόπουλου και της Μ. Τριανταφύλλου, *Εφημερίδα Εποχή, 31/12/2005* (βάση δεδομένων του Αριστοτελείου Πανεπιστημίου)
*''«Πουπουλένιος»: 100+1 τρόποι για να σουβλίσετε ένα πεντάχρονο'' Ελευθεροτυπία, 27/12/2005. Ανακτήθηκε στις 22/11/2007

## Εξωτερικοί σύνδεσμοι
*Φωτογραφίες από την παράσταση στο θέατρο Αμόρε Ανακτήθηκε στις 22/11/2007

Κατηγορία:Βρετανικά θεατρικά έργα
Αίσακος

thumb|350px|«Ο Αίσακος θρηνεί τη νύμφη Εσπερία» (1859), έργο του Ζυλ-Ελί Ντελωνέ, Νέα Γλυπτοθήκη του Κάρλσμπεργκ, Κοπεγχάγη, Δανία.
Στην ελληνική μυθολογία ο **Αίσακος** ήταν γιος του βασιλιά της Τροίας Πριάμου από την νύμφη Αλεξιρρόη. Ο παππούς Μέροπας δίδαξε τον Αίσακο την τέχνη της «ονειροκρισίας», δηλαδή να ερμηνεύει τα όνειρα. Πληροφορούμενος λοιπόν για το όνειρο που είχε δει η Εκάβη όταν ήταν έγκυος, ότι γέννησε δηλαδή ένα φλεγόμενο δαυλό, ο Αίσακος έδωσε την ερμηνεία ότι το παιδί που θα γεννιόταν θα προκαλούσε μεγάλη συμφορά στους Τρώες και τους συμβούλευσε να αφήσουν το βρέφος έκθετο στο βουνό. Αυτό το παιδί ήταν ο Πάρις. Μία άλλη παραλλαγή του μύθου αναφέρει ότι οι μάντεις, και ιδίως ο Αίσακος, ειδοποίησαν τον Πρίαμο ότι μια συγκεκριμένη ημέρα θα γεννιόταν ένα παιδί που θα προκαλούσε την καταστροφή της Τροίας. Την προκαθορισμένη ημέρα γεννήθηκαν δύο παιδιά: ο Πάρις και ο Μούνιππος, γιος της Κίλλας και του Θυμοίτη, αδελφού ή γυναικαδελφού του Πριάμου. Ο Πρίαμος σκότωσε τον Μούνιππο και την Κίλλα, δηλαδή το «λάθος» παιδί.

Ο Αίσακος, μετά τον θάνατο της συζύγου του Αστερόπης, ήταν τόσο απαρηγόρητος ώστε οι θεοί τον λυπήθηκαν και τον μεταμόρφωσαν σε πουλί, είτε σε αρπακτικό πτηνό, είτε (κατά τον Οβίδιο, από τη θεά Θέτιδα) σε θαλασσοπούλι, την αίθυια («βουτήχτρα»). Ο Οβίδιος ωστόσο (στις *«Μεταμορφώσεις»* του, ΧΙ 749 κ.ε.) διηγείται την ιστορία με σημαντικότερες παραλλαγές: Ο Αίσακος ήταν νόθος γιος του Πριάμου και της Νύμφης Αλεξιρρόης, κόρης του ποτάμιου θεού Γρανικού. Μια μέρα στην εξοχή αντίκρυσε τη Νύμφη Εσπερία, την ερωτεύθηκε αμέσως και την κυνήγησε. Αλλά καθώς η Εσπερία έτρεξε, τη δάγκωσε ένα δηλητηριώδες φίδι και έτσι πέθανε. Απαρηγόρητος τότε ο Αίσακος ρίχτηκε από ένα γκρεμό στη θάλασσα, αλλά καθώς έπεφτε μεταμορφώθηκε από την Τηθύν σε πουλί, που προσπαθεί ακόμα να φτάσει στα βάθη της θάλασσας βουτώντας όπως η «βουτήχτρα».

## Παραπομπές


## Πηγές
* Το αντίστοιχο άρθρο της αγγλόγλωσσης Wikipedia
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969.

## Εξωτερικοί σύνδεσμοι
* 

Κατηγορία:Μάντεις, ονειροκρίτες και οιωνοσκόποι της ελληνικής μυθολογίας 
Κατηγορία:Τρώες
Αντισκάρι Ηρακλείου

Το **Αντισκάρι** (επίσημα: ***Αντισκάριον***) είναι χωριό και έδρα ομώνυμης κοινότητας του Δήμου Φαιστού και της τέως Επαρχίας Καινουργίου στην Περιφερειακή Ενότητα Ηρακλείου της Κρήτης. 

## Γενικά στοιχεία
Το Αντισκάρι βρίσκεται στους νότιους πρόποδες των Αστερουσίων, περίπου 70 χιλιόμετρα από το Ηράκλειο. Σήμερα το χωριό είναι πλούσιο. Υπάρχουν πολλά νερά υπόγεια, ενώ η κοιλάδα από το χωριό μέχρι τα Πλατιά Περάματα είναι ένας συνεχής κήπος πρώιμων κηπευτικών, όπως ντομάτες, αγγούρια, πιπεριές, μελιτζάνες, κολοκύθια κλπ. σε χώρους ακάλυπτους, επειδή η θερμοκρασία είναι παντού υψηλή και τα χελιδόνια δε λείπουν και κατά τους χειμερινούς μήνες. Ο οικισμός διαθέτει ξενώνα στα Πλατιά Περάματα. Στο χωριό λειτουργεί Δημοτικό Σχολείο και Νηπιαγωγείο. Υπάρχει και ένα πολύ ωραίο καφενείο ακριβώς δίπλα από την πλατεία του χωριού και δίπλα στο σχολείο. Ο κεντρικός ναός είναι αφιερωμένος στη Μεταμόρφωση του Σωτήρος

Σε μικρή απόσταση δυτικά από το χωριό (περίπου 10 χλμ.) βρίσκονται τα ερείπια της αρχαίας πόλης Λασαίας την οποία αναφέρει ο Απόστολος Παύλος στις Πράξεις των Αποστόλων (27,8). Σήμερα, οι χωρικοί συνηθίζουν να αναφέρουν το χωριό με το όνομα Χρυσόστομος.

Επίσης σε απόσταση περίπου 15 χλμ. ανατολικά από το χωριό, βρίσκεται το τουριστικό χωριό Λέντας της Κοινότητας Μιαμούς.

## Ιστορικά στοιχεία
Το χωριό αναφέρεται σε συμβόλαιο του 1403 και σε βενετικές απογραφές. Το 1583 είχε 160 κατοίκους (Καστροφύλακας, Κ 103). Κατά την Ενετοκρατία υπήρχε μια τάξη ανθρώπων, οι οποίοι υπηρετούσαν στις γαλέρες ως κωπηλάτες, σε αντικατάσταση των χωρικών, οι οποίοι ήταν υποχρεωμένοι  να πράττουν έτσι. Οι χωρικοί τους πλήρωναν και οι κωπηλάτες ονομάζονταν αντισκάροι. Το χωριό θεωρείται ότι οφείλει σε αυτούς την ονομασία του. Το χωριό, λοιπόν, ήταν το χωριό των αντισκάρων και γι'  αυτό  η σωστή γραφή του πρέπει να είναι Αντισκάριοι, όπως Βαρβάροι, Μουχτάροι κλπ.

## Πληθυσμιακά - διοικητικά στοιχεία
### Πληθυσμός

(σε παρένθεση ο πληθυσμός της τοπικής κοινότητας)

Δείτε ***[[Κοινότητα Αντισκαρίου]]***

## Βιβλιογραφία
* 
*Στέργιου Σπανάκη, *Μνημεία Κρητικής Ιστορίας*, τόμος Α΄, 158, Β΄  67, Γ΄  42.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Αντισκαρι
Κατηγορία:Δήμος Φαιστού